**OBVESTILO O ZBIRANJU POBUD**

**ZA SPREMEMBO OBČINSKEGA PROSTORSKEGA NAČRTA**

Občina Gorenja vas - Poljane obvešča vse lastnike zemljišč na območju občine, da za potrebe izdelave sprememb in dopolnitev občinskega prostorskega načrta poteka zbiranje pobud za spremembo namenske rabe zemljišč, na osnovi katerih bo izdelana podlaga za spremembo Občinskega prostorskega načrta občine Gorenja vas – Poljane (OPN).

Zbiranje pobud za spremembo namenske rabe bo potekalo

**od** **1. oktobra 2016 do 31. januarja 2017,**

**pobudo pa je potrebno oddati na predpisanih obrazcih** ki sta na voljo na spletni strani občine Gorenja vas – Poljane (v rubriki Obrazci, vloge, dokumenti/Nepremičnine) in v sprejemni pisarni občine.

Obrazec 1 je namenjen podaji pobud za enostavnejše spremembe namenske rabe (enostavni in nezahtevni objekti, enostanovanjske hiše, izvzemi iz stavbnih zemljišč, spremembe prostorskih izvedbenih pogojev…). Obrazec 2 pa je namenjen kompleksnejšim spremembam namenske rabe in sicer za pobude, ki po obsegu ali namenu presegajo posege, ki služijo zgolj lastnemu bivanju ljudi ter širitvam za potrebe obstoječih dejavnosti. Torej za vse objekte, v katerih je predvidena vzpostavitev večjega območja površin za stanovanja (ne zgolj za lastne potrebe), ureditev dejavnosti (razvoj turizma, razvoj gospodarske dejavnosti, turističnih kmetij… ) oz. pobude, ki presegajo velikost posega 1500 m2.

Vsem zainteresiranim lastnikom zemljišč predlagamo, da pobudo vložijo v zgoraj navedenem terminu. Zaradi kompleksnosti in dolgotrajnosti postopka občina namerava k naslednjim spremembam OPN ponovno pristopiti šele v naslednjih štirih do petih letih.

Obenem posebej obveščamo vse obstoječe lastnike nezazidanih stavbnih zemljišč, ki so zavezanci za plačilo nadomestila za uporabo stavbnega zemljišča za še nepozidana stavbna zemljišča, da imajo v zgoraj navedenem terminu možnost za vložitev pobude za izvzem iz stavbnega zemljišča.

**Občina Gorenja vas – Poljane**

**Župan, Milan ČADEŽ**